**โครงสร้างรายวิชาเพิ่มเติมหน้าที่พลเมือง ชั้นมัธยมศึกษาปีที่ 1 รหัสวิชา ส 21201**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อหน่วยการเรียนรู้** | **ผลการเรียนรู้** | **สาระสำคัญ** | **จำนวนชั่วโมง** | **น้ำหนักคะแนน** |
| 1 | ความเป็นไทย | 1) มีส่วนร่วมในการอนุรักษ์มารยาทไทย2) แสดงออกถึงความเอื้อเฟื้อเผื่อแผ่และเสียสละต่อสังคม3) เห็นคุณค่าและอนุรักษ์ขนบธรรมเนียมประเพณีศิลปวัฒนธรรมและภูมิปัญญาไทย | - มารยาทไทย- ความเอื้อเฟื้อเผื่อแผ่และเสียสละต่อสังคมไทย- ขนบธรรมเนียมประเพณีวัฒนธรรม และภูมิปัญญาไทย | 10 | 25 |
| 2 | รักชาติ ศาสน์ กษัตริย์ ปฏิบัติตามพระบรมราโชวาท | 4) เป็นแบบอย่างของความรักชาติ ยึดมั่นในศาสนาและเทิดทูนสถาบันพระมหากษัตริย์5) ประยุกต์และเผยแพร่พระบรมราโชวาท หลักการทรงงานและหลักปรัชญาเศรษฐกิจพอเพียง | - การปฏิบัติตนที่แสดงออกถึงความรักชรติ ศาสนา การเทิดทูนพระมหากษัตริย์- พระบรมราโชวาท- หลักการทรงงาน | 10 | 20 |
| 3 | พลเมืองดีในระบอบประชาธิปไตยอันมีพระมหากษัตริย์ทรงเป็นประมุข | 6) ปฏิบัติตนเป็นพลเมืองดีตามวิถีประชาธิปไตย7) มีส่วนร่วมและรับผิดชอบในการตัดสินใจตรวจสอบข้อมูลเพื่อใช้ประกอบการตัดสินใจในกิจกรรมต่างๆ | - พลเมืองดีตามวิถีประชาธิปไตย- การมีส่วนร่วมและรับผิดชอบในการตัดสินใจต่อกิจกรรมของห้องเรียนและโรงเรียน- การตรวจสอบข้อมูล | 10 | 20 |
| 4 | ความปรองดองสมานฉันท์ | 8) ยอมรับความหลากหลายทางสังคมวัฒนธรรมในภูมิภาคเอเชียตะวันออกเฉียงใต้ และอยู่ร่วมกันอย่างสันติ และพึ่งพาซึ่งกันและกัน9) มีส่วนร่วมในการแก้ปัญหาความขัดแย้งโดยสันติวิธี10) ปฏิบัติตนเป็นผู้มีวินัยในตนเอง | - ความหลากหลายทางสังคมวัฒนธรรมในภูมิภาคเอเชียตะวันออกเฉียงใต้ในเรื่องวิถีชีวิตวัฒนธรรมศาสนา สิ่งแวดล้อม- การอยู่ร่วมกันในสังคมพหุวัฒนธรรมและการพึ่งพาซึ่งกันและกัน- ความขัดแย้ง- การแก้ปัญหาความขัดแย้งโดยสันติวิธี- มีวินัยในตนเอง | 10 | 25 |
| **ระหว่างปี** | 90 |
| **ปลายปี/ปลายภาค (การทดสอบคุณลักษณะ)** | 10 |
|  | **รวม** | 100 |

**หน่วยการเรียนรู้**

ส 21201 หน้าที่พลเมือง 1 กลุ่มการเรียนรู้สังคมศึกษา ศาสนา และวัฒนธรรม

ชั้น มัธยมศึกษาปีที่ 1 ภาคเรียนที่ 1 เวลา 10 ชั่วโมง

**1. หน่วยการเรียนรู้ที่ 1 ชื่อหน่วยการเรียนรู้** ความเป็นไทย

**2. ผลการเรียนรู้**

 2.1 มีส่วนร่วมในการอนุรักษ์มารยาทไทย

 2.2 แสดงออกถึงความเอื้อเฟื้อเผื่อแผ่ และเสียสละต่อสังคม

**3. สาระสำคัญ**

 ร่วมอนุรักษ์มารยาทไทยในการแสดงความเคารพ การสนทนา การแต่งกาย การมีสัมมาคารวะได้อย่างถูกต้อง ปฏิบัติตนเป็นผู้มีวินัยในตนเอง เห็นคุณค่าและอนุรักษ์ขนบธรรมเนียมประเพณี ศิลปวัฒนธรรมและภูมิปัญญาไทย

**4. สาระการเรียนรู้**

 มารยาทไทย

 - การแสดงความเคารพ

 - การสนทนา

 - การแต่งกาย

 - การมีสัมมาคารวะ

 - ความเอื้อเฟื้อเผื่อแผ่และเสียสละต่อสังคม

 - ความมีวินัยในตนเอง

 - ขนบธรรมเนียม ประเพณี ศิลปวัฒนธรรมและภูมิปัญญาไทย

**5. สมรรถนะสำคัญของผู้เรียน**

 - ความสามารถในการใช้ทักษะชีวิต

**6. คุณลักษณะอันพึงประสงค์**

 - รักความเป็นไทย

**7. ชิ้นงาน / ภาระงาน / ระหว่างจัดกิจกรรมการเรียนรู้**

 7.1 การแสดงความเคารพ

 1) การไหว้

 - การไหว้พระสงฆ์

 - การไหว้บิดามารดาและครูอาจารย์

**(การปฏิบัติท่าทาง)**

 - การไหว้บุคคลที่เคารพนับถือ

 2) การกราบ

 - การกราบพระรัตนตรัย

 - การกราบบุคคลธรรมดา

 7.2 การสนทนา

**(การจัดทำรูปเล่มรายงาน)**

 - มีมารยาทในการสนทนา

7.3 การแต่งกาย

 - แต่งกายสะอาด

**(นำเสนอบทบาทสมมติ)**

 - แต่งกายสุภาพ

 - แต่งกายถูกต้องตามกาลเทศะ

**(PowerPoint)**

 7.4 การมีสัมมาคารวะ

**8. การวัดและประเมินผล**

 การแสดงความเคารพ = วัดผล ประเมินจากแบบสังเกต ให้คะแนนตามเกณฑ์ความถูกต้อง

 การสนทนา = วัดผล จากการทำแบบทดสอบ ประเมินการผ่านเกณฑ์ร้อยละ 80 ของคะแนนเต็ม

 การแต่งกาย = วัดผลจาก แบบประเมิน ประเมินการผ่านเกณฑ์ร้อยละ 80 ของคะแนนเต็ม

 การมีสัมมาคารวะ = วัดผลจากแบบทดสอบ ประเมินการผ่านเกณฑ์ร้อยละ 80 ของคะแนนเต็ม

**9. กิจกรรมการเรียนรู้**

**การแสดงความเคารพ** (1 ชั่วโมง)

1. ครูจัดทำใบความรู้ในการแสดงความเคารพ แบ่งเป็น 4 ประเภท คือ การไหว้ การกราบ การคำนับ การถวายความเคารพพระมหากษัตริย์ พระราชินี

2. ครูติดใบความรู้ที่มุมห้อง 4 มุม แล้วแบ่งกลุ่มนักเรียนออกเป็น 4 กลุ่ม

3. ให้นักเรียนแต่ละกลุ่มศึกษาใบความรู้ ฐานละ 10 นาที

4. ให้นักเรียนส่งตัวแทนกลุ่มละ 1 คน ปฏิบัติท่าทางการเคารพต่าง ๆ หน้าชั้นเรียน

 **การสนทนา** (1 ชั่วโมง)

 1. ให้นักเรียนจัดกลุ่ม 3 กลุ่ม

 2. ครูให้หัวข้อ 3 หัวข้อ ดังนี้

 - การสนทนาที่ดีมีมารยาท

 - เรื่องที่ควรสนทนาและไม่ควรสนทนา

 - ข้อควรระมัดระวังในการขัดจังหวะการสนทนา

 3. ให้นักเรียนจับฉลากหัวข้อดังกล่าว เพื่อจัดทำรูปเล่มรายงาน

 4. แต่ละกลุ่มจัดตัวแทนออกมานำเสนอหน้าชั้นเรียน

 5. ให้นักเรียนช่วยกันสรุปความรู้ลงในสมุด

 6. นักเรียนทำแบบทดสอบ เรื่อง การสนทนา

 **การแต่งกาย** (1 ชั่วโมง)

 1. นักเรียนแบ่งกลุ่ม 3 กลุ่ม จับฉลากหัวข้อต่อไปนี้

 - แต่งกายไปศาสนสถาน

 - แต่งกายไปงานมงคล

 - แต่งกายไปร่วมงานอวมงคล

 2. เมื่อได้หัวข้อแล้ว ให้นักเรียนแสดงบทบาทสมมติ จำลองเหตุการณ์ตามหัวข้อที่ได้ โดยเน้นการแต่งกายที่สะอาด สุภาพเรียบร้อย ถูกต้องตามกาลเทศะ

 3. เมื่อมีกลุ่มที่ออกไปนำเสนอ อีกสองกลุ่ม พร้อมทั้งครูร่วมกันประเมินให้คะแนน กลุ่มที่นำเสนอ ตามแบบประเมินที่ครูแจก

 **การมีสัมมาคารวะ** (1 ชั่วโมง)

 1. ให้นักเรียนแบ่งกลุ่ม ออกเป็น 3 กลุ่ม จัดทำ PowerPoint เรื่อง การมีสัมมาคารวะ โดยกำหนดหัวข้อสำคัญ ดังนี้

 - ลักษณะของผู้มีสัมมาคารวะ

 - การส่งเสริมให้เด็กและเยาวชนมีสัมมาคารวะ

 - ประโยชน์ของการมีสัมมาคารวะ

 2. ให้แต่ละกลุ่มออกมานำเสนอหน้าชั้นเรียน

 3. ให้นักเรียนร่วมกันสรุปความรู้ที่ได้รับ

 4. นักเรียนทำแบบทดสอบ เรื่อง การมีสัมมาคารวะ

**หน่วยการเรียนรู้**

ส 21201 หน้าที่พลเมือง 1 กลุ่มการเรียนรู้สังคมศึกษา ศาสนา และวัฒนธรรม

ชั้น มัธยมศึกษาปีที่ 1 ภาคเรียนที่ 1 เวลา 10 ชั่วโมง

**1. หน่วยการเรียนรู้ที่ 2 ชื่อหน่วยการเรียนรู้** รักชาติ ยึดมั่นในศาสนาและเทิดทูนสถาบันพระมหากษัตริย์

**2. ผลการเรียนรู้**

 2.1 เป็นแบบอย่างของความรักชาติ ยึดมั่นในศาสนา และเทิดทูนสถาบันพระมหากษัตริย์

 2.2 ปฏิบัติตนเป็นผู้มีวินัยในตนเอง

**3. สาระสำคัญ**

 ปฏิบัติตนเป็นแบบอย่างของความรักชาติ ยึดมั่นในศาสนาและเทิดทูนสถาบันพระมหากษัตริย์ ประยุกต์และเผยแพร่พระบรมราโชวาทในเรื่องมีเหตุผลรอบคอบ

**4. สาระการเรียนรู้**

 - การปฏิบัติตนที่แสดงออกถึงความรักชาติ

 - การปฏิบัติตนที่แสดงออกถึงการเทิดทูนสถาบันพระมหากษัตริย์

 - การปฏิบัติตนที่แสดงออกถึงการยึดมั่นในศาสนา

**5. สมรรถนะสำคัญของผู้เรียน**

 - ความสามารถในการใช้ทักษะชีวิต

**6. คุณลักษณะอันพึงประสงค์**

 - รักชาติ ศาสนา พระมหากษัตริย์

 - รักความเป็นไทย

 - มุ่งมั่นในการทำงาน

**7. ชิ้นงาน / ภาระงาน / ระหว่างจัดกิจกรรมการเรียนรู้**

 - การปฏิบัติตนที่แสดงออกถึงการรักชาติ เช่น ร้องเพลงชาติ เรียนรู้ความเป็นมาของชาติไทย ยืนตรงเคารพธงชาติ เป็นพลเมืองดีของชาติ รณรงค์ใช้สินค้าไทย

**8. การวัดและประเมินผล**

 เกณฑ์การประเมิน

 - แบบประเมินพฤติกรรมรายบุคคล

 - แบบประเมินครูประเมินนักเรียน

 - นักเรียนประเมินตนเอง

 - เพื่อนประเมินเพื่อน

**9. กิจกรรมการเรียนรู้**

 1. ครูให้นักเรียนคิดว่าเราควรปฏิบัติตนอย่างไรจึงได้ชื่อว่าแสดงออกถึงความรักชาติ การยึดมั่นในศาสนา และการเทิดทูนสถาบันพระมหากษัตริย์

 2. ครูให้นักเรียนดูภาพสถาบันหลักของสังคมไทย แล้วซักถามนักเรียนว่ามีสถาบันอะไรบ้าง

 3. ครูให้นักเรียนดูภาพการปฏิบัติตนแสดงออกถึงความรักชาติ แล้วซักถามนักเรียนว่ามีการแสดงออกถึงความรักชาติ อย่างไรบ้าง

 4. ครูให้นักเรียนคิดว่ายังมีวิธีการอื่น ๆ อีกหรือไม่ ถ้ามี มีอะไรบ้าง ช่วยกันสืบค้นข้อมูล แล้วนำมาแลกเปลี่ยนเรียนรู้กันในชั้นเรียน

**หน่วยการเรียนรู้**

ส 21202 หน้าที่พลเมือง 2 กลุ่มการเรียนรู้สังคมศึกษา ศาสนา และวัฒนธรรม

ชั้น มัธยมศึกษาปีที่ 1 ภาคเรียนที่ 2 เวลา 10 ชั่วโมง

**1. หน่วยการเรียนรู้ที่ 3 ชื่อหน่วยการเรียนรู้** พลเมืองดีในระบอบประชาธิปไตยอันมีพระมหากษัตริย์ทรงเป็นประมุข

**2. ผลการเรียนรู้**

 2.1 ปฏิบัติตนเป็นพลเมืองดีตามวิถีประชาธิปไตย

 2.2 มีส่วนร่วมรับผิดชอบในการตัดสินใจ ตรวจสอบข้อมูลเพื่อใช้ประกอบการตัดสินใจกิจกรรมต่างๆ

 2.3 ปฏิบัติตนเป็นผู้มีวินัยในตนเอง

**3. สาระสำคัญ / ความคิดรวบยอด**

 - พลเมืองดีตามวิถีประชาธิปไตย ต้องมีส่วนร่วมในกิจกรรมต่าง ๆ ของสังคม ตัดสินใจโดยใช้เหตุผล มีความเอื้อเฟื้อเผื่อแผ่ และเสียสละต่อสังคม มีความขยันหมั่นเพียร และตั้งใจปฏิบัติหน้าที่

**4. สาระการเรียนรู้**

 1. พลเมืองดีตามวิถีประชาธิปไตย

 - มีส่วนร่วมในกิจกรรมต่าง ๆ ของสังคม

 - การตัดสินใจโดยใช้เหตุผล

 2. ความเอื้อเฟื้อเผื่อแผ่และเสียสละ

 3. ความขยันหมั่นเพียรและตั้งใจในการปฏิบัติหน้าที่

**5. สมรรถนะสำคัญของผู้เรียน**

 - ความสามารถในการใช้ทักษะชีวิต

**6. คุณลักษณะอันพึงประสงค์**

 1. มีวินัย

 2. ใฝ่เรียนรู้

 3. มุ่งมั่นในการทำงาน

 4. มีจิตสาธารณะ

**7. ชิ้นงาน / ภาระงาน / ระหว่างจัดกิจกรรมการเรียนรู้**

 ภาระงานรวบยอด

 - บันทึกการเข้าร่วมกิจกรรมที่เป็นประโยชน์ต่อสังคม

**8. การวัดและประเมินผล**

 1.เกณฑ์การประเมิน

 2. แบบประเมินพฤติกรรมรายบุคคล

**9. กิจกรรมการเรียนรู้**

 **กิจกรรมที่ 1 (ทักษะกระบวนการเผชิญสถานการณ์) เวลา 4 ชั่วโมง**

 **ขั้นนำ** 1. ให้นักเรียนดู Video Clip เกี่ยวกับพลเมืองดีตามวิถีประชาธิปไตย แล้วร่วมกันวิเคราะห์การกระทำของบุคคลที่แสดงถึงคุณลักษณะของพลเมืองดี

 2. นักเรียนดูภาพการร่วมทำกิจกรรมของประชาชนที่เป็นประโยชน์ต่อสังคม เช่น ปลูกต้นไม้ในสวนสาธารณะ ลอกคลอง ทำความสะอาดชุมชน สร้างทางเข้าหมู่บ้าน เป็นต้น และร่วมกันแสดงความคิดเห็นอย่างมีเหตุผลที่คาดหวังว่าจะได้รับจากกิจกรรมในภาพ ครูเชื่อมโยงให้นักเรียนเห็นว่ากิจกรรมเหล่านั้นเป็นส่วนหนึ่งของการกระทำที่เป็นพลเมืองดี

 **ขั้นที่ 1 การรวบรวมข่าวสารข้อมูล ข้อเท็จจริง ความรู้และหลักการ**

 3. นักเรียนแบ่งกลุ่มกันสืบค้นข้อมูลข่าวสารเกี่ยวกับการมีส่วนร่วมของประชาชนทั่วไปในกิจกรรมต่าง ๆ ของสังคมที่แสดงถึงการเป็นพลเมืองดี จากแหล่งการเรียนรู้ที่หลากหลาย ครูชี้แจงวิธีการทำงานกลุ่มร่วมกัน และการปฏิบัติตามบทบาทหน้าที่ที่ได้รับมอบหมายด้วยความรับผิดชอบ

 **ขั้นที่ 2 การประเมินคุณค่าและประโยชน์**

 4. สมาชิกกลุ่มนำข้อมูลที่ได้สืบค้นมาเล่าสู่กันฟัง แล้ววิเคราะห์ตามประเด็นต่อไปนี้

 - ลักษณะสำคัญของกิจกรรม

 - ผลดีต่อผู้ปฏิบัติ

 - ผลดีต่อสังคมและประเทศชาติ

 - สิ่งที่นักเรียนสามารถนำไปประยุกต์ปฏิบัติในการดำเนินชีวิต

 5. สมาชิกแต่ละกลุ่มร่วมกันสรุปข้อมูลจากการวิเคราะห์ที่แสดงถึงผลดีของการปฏิบัติตนเป็นพลเมืองดี แล้วนำเสนอผลการวิเคราะห์ กลุ่มผู้ฟังร่วมกันเสนอแนะเพิ่มเติม ครูตรวจสอบความถูกต้องเหมาะสม

 6. นักเรียนร่วมกันเขียนผังมโนทัศน์แสดงแนวทางการมีส่วนร่วมในกิจกรรมต่าง ๆ ของสังคม

 **ขั้นที่ 3 การเลือกและการตัดสินใจ**

 7. สมาชิกแต่ละกลุ่มร่วมกันและตัดสินใจอย่างมีเหตุผล เพื่อเข้ากิจกรรมที่เป็นประโยชน์ต่อสังคม เช่น

 - การปลูกต้นไม้ในสวนสาธารณะหรือในโรงเรียน

 - ร่วมกิจกรรมประหยัดพลังงาน

 - รักษาความสะอาดสาธารณะสมบัติ

 - รณรงค์ต่อต้านยาเสพติด

 - เผยแพร่ความรู้เกี่ยวกับการเลือกตั้งทุกระดับ

 -ร่วมกิจกรรมกับชุมชนในการสืบสานวัฒนธรรมไทย ฯลฯ

 **ขั้นที่ 4 การปฏิบัติ**

 8. สมาชิกแต่ละกลุ่มวางแผนการเข้าร่วมกิจกรรมต่าง ๆ ที่เป็นประโยชน์ต่อสังคม มีการแบ่งหน้าที่ความรับผิดชอบ แล้วนำไปปฏิบัติและบันทึกผลการปฏิบัติในแบบบันทึกผลการเข้าร่วมกิจกรรมที่เป็นประโยชน์ต่อสังคม โดยแสดงถึงการปฏิบัติ ดังนี้

 - การร่วมมือกันทำกิจกรรมของสมาชิกในกลุ่มให้บรรลุเป้าหมายที่กำหนดไว้

 - การแสดงออกถึงความเอื้อเฟื้อเผื่อแผ่เพื่อเสียสละ

 **ขั้นสรุป**

 9. นักเรียนและครูร่วมกันสรุปแนวทางการปฏิบัติตนเป็นพลเมืองดีตามวิถีประชาธิปไตย และผลดีต่อบุคคล สังคมและประเทศชาติ

**กิจกรรมที่ 2 (กระบวนการสร้างความตระหนัก) 2 ชั่วโมง**

 **ขั้นสังเกต**

 10. นักเรียนสังเกตการทำกิจกรรมที่เป็นประโยชน์ต่อสังคมของเพื่อนสมาชิกในกลุ่ม (กลุ่มเดิมในกิจกรรมที่ 1) และผลัดกันเล่าความประทับใจ หรือประสบการณ์จากการเข้าร่วมกิจกรรมที่เป็นประโยชน์ต่อสังคม

 **ขั้นวิเคราะห์วิจารณ์**

 11. สมาชิกในกลุ่มร่วมกันอภิปรายในประเด็นต่อไปนี้

 - การเข้าร่วมกิจกรรมที่เป็นประโยชน์ต่อสังคมนั้น ส่งเสริมให้มีคุณลักษณะของพลเมืองดีอย่างไรบ้าง

 - ผลของการเข้าร่วมกิจกรรมนั้น ส่งผลดีต่อตนเอง ผู้อื่นและสังคม อย่างไร

 - นักเรียนได้แสดงความเอื้อเฟื้อเผื่อแผ่ หรือเสียสละอย่างไรบ้าง

 - ข้อคิดที่ได้จากการเข้าร่วมกิจกรรมมีอะไรบ้าง และสามารถนำไปประยุกต์ใช้ในการดำเนินชีวิตอย่างไร

 12. ตัวแทนแต่ละกลุ่มร่วมเสนอผลงานหน้าชั้นเรียน ด้วยวิธีการนำเสนอที่หลากหลาย

 13. สมาชิกกลุ่มผู้ฟัง ตั้งคำถามในประเด็นที่สงสัย หรือแสดงความคิดเห็นที่แตกต่างออกไป กลุ่มผู้เสนอผลงาน ยอมรับฟังความคิดเห็นของผู้อื่น และตอบคำถามประเด็นที่สงสัยอย่างมีเหตุผล ให้ครูตรวจสอบความถูกต้องและให้ข้อเสนอแนะ

 **ขั้นสรุป**

 14. นักเรียนและครูช่วยกันสรุปความสำคัญ และความจำเป็นของการปฏิบัติตนเป็นพลเมืองดี การมีน้ำใจเผื่อแผ่และเสียสละ

 15. ครูมอบหมายให้นักเรียนแต่ละคนบันทึกพฤติกรรมของตน ลงในสมุดบันทึกความดี และส่งครูผู้สอนตามกำหนดเวลา เพื่อให้ครูประเมินผลงานตามประเด็นต่อไปนี้

 - การมีส่วนร่วมในกิจกรรมต่าง ๆ ของสังคม

 - การแสดงความเอื้อเฟื้อเผื่อแผ่และเสียสละ

 - ความขยันหมั่นเพียงและตั้งใจปฏิบัติหน้าที่

**10.** **สื่อ / แหล่งการเรียนรู้**

 1. Video Clip พลเมืองดีตามวิธีประชาธิปไตย

 2. ภาพกิจกรรมการทำประโยชน์ต่อสังคม

**หน่วยการเรียนรู้**

ส 21202 หน้าที่พลเมือง 2 กลุ่มการเรียนรู้สังคมศึกษา ศาสนา และวัฒนธรรม

ชั้น มัธยมศึกษาปีที่ 1 ภาคเรียนที่ 2 เวลา 10 ชั่วโมง

**1. หน่วยการเรียนรู้ที่ 4 ชื่อหน่วยการเรียนรู้** ปรองดอง และสมานฉันท์

**2. ผลการเรียนรู้**

 2.1 ยอมรับความหลากหลายทางสังคมวัฒนธรรมในภูมิภาคเอเชียตะวันออกเฉียงใต้ และอยู่ร่วมกันอย่างสันติ และพึ่งพาซึ่งกันและกันอย่างสันติ

 2.2 มีส่วนร่วมในการแก้ปัญหาความขัดแย้ง

 2.3 ปฏิบัติตนเป็นผู้มีวินัยในตนเอง

**3. สาระสำคัญ**

 ยอมรับความหลากหลายทางสังคมวัฒนธรรมในภูมิภาคเอเชียตะวันออกเฉียงใต้ ในเรื่องวิถีชีวิตและวัฒนธรรม ศาสนาและสิ่งแวดล้อม อยู่ร่วมกันอย่างสันติ และพึ่งพาซึ่งกันและกันในสังคมพหุวัฒนธรรม ด้วยการเคารพซึ่งกันและกัน ไม่แสดงกิริยาและวาจาดูหมิ่นผู้อื่น ช่วยเหลือซึ่งกันและกัน แบ่งปัน มีส่วนร่วมในการแก้ปัญหาความขัดแย้งโดยสันติวิธีในการทะเลาะวิวาท ความคิดเห็นไม่ตรงกัน ด้วยการเจรจาไกล่เกลี่ย การเจรจาต่อรอง

 ปฏิบัติตนเป็นผู้มีวินัยในตนเอง ในเรื่องความซื่อสัตย์สุจริต อดทน ใฝ่หาความรู้ ตั้งใจปฏิบัติหน้าที่ยอมรับผลที่เกิดจากการกระทำของตน

**4. สาระการเรียนรู้**

 1. ความหลากหลายทางสังคม วัฒนธรรมในภูมิภาคเอเชียตะวันออกเฉียงใต้

 2. การอยู่ร่วมกันในสังคม พหุวัฒนธรรมและการพึ่งพาซึ่งกันและกัน

 3. ความขัดแย้งและการแก้ปัญหาความขัดแย้งโดยสันติวิธี

**5. สมรรถนะสำคัญของผู้เรียน**

 1. ความสามารถในการแก้ปัญหา

 2. ความสามารถในการใช้ทักษะชีวิต

**6. คุณลักษณะอันพึงประสงค์**

 1. รักชาติ ศาสนา พระมหากษัตริย์

 2. ซื่อสัตย์สุจริต

 3. ใฝ่รู้ใฝ่เรียน

 4. มุ่งมั่นในการทำงาน

 5. รักความเป็นไทย

**7. ชิ้นงาน / ภาระงาน / ระหว่างจัดกิจกรรมการเรียนรู้**

 - ผังความคิดของกลุ่ม

 - บันทึกความดี

 - บันทึกการปฏิบัติตนตามคำสัญญา

 - แบบสังเกตพฤติกรรม

**8. การวัดและประเมินผล**

|  |  |  |  |
| --- | --- | --- | --- |
|   | **วิธีการ** | **เครื่องมือ** | **เกณฑ์** |
| **ด้านความรู้** | ใช้วิธีการสัมภาษณ์ | แบบสัมภาษณ์ | ผ่านร้อยละ 60 |
| **ด้านทักษะกระบวนการ** | ใช้วิธีการประเมินชิ้นงาน | ใช้แบบบันทึกความดี / บันทึกการปฏิบัติตนตามคำสัญญา | ผ่านร้อยละ 80 |
| **คุณลักษณะอันพึงประสงค์** | ประเมิน | แบบประเมิน | ดี |
| **ด้านสมรรถนะของผู้เรียน** | สังเกตพฤติกรรม | แบบสังเกต | ดี |

**9. กิจกรรมการเรียนรู้**

 **กิจกรรมที่ 1**

 **ขั้นนำเข้าสู่บทเรียน (ทักษะกระบวนการเผชิญสถานการณ์)**

 1. สนทนาซักถามเกี่ยวกับเนื้อหาและกิจกรรมที่จะนำการสอน ในเรื่องความหลากหลายทางสังคมในภูมิภาคเอเชียตะวันออกเฉียงใต้ด้วยความสมานฉันท์

 2. นักเรียนดูภาพสังคมความเป็นอยู่ของประชาชนในภูมิภาคเอเชียตะวันออกเฉียงใต้ เช่น การประกอบอาชีพ การอยู่ร่วมกันในครอบครัว ในชุมชน การช่วยเหลือเอื้อเฟื้อเผื่อแผ่กัน ครูเชื่อมโยงให้นักเรียนเห็นว่า กิจกรรมนั้น ๆ เป็นลักษณะหนึ่งของการมีความสมานสามัคคี

 **ขั้นที่ 1 การรวบรวมข้อมูล หลักฐาน ข้อเท็จจริง ความรู้และหลักการ**

 3. นักเรียนแบ่งกลุ่ม สืบค้นข้อมูลเกี่ยวกับสังคมในภูมิภาคเอเชียตะวันออกเฉียงใต้ ครูแนะนำวิธีการทำงานเป็นกลุ่ม

 **ขั้นที่ 2 การประเมินคุณค่าและประโยชน์**

 4. สมาชิกในกลุ่มนำข้อมูลที่สืบค้นเล่าสู่กันฟัง และแลกเปลี่ยนเรียนรู้กัน ร่วมกันวิเคราะห์ประเด็นต่าง ๆ ดังนี้

 - ลักษณะสำคัญของกิจกรรม

 - ผลดีต่อผู้ปฏิบัติ

 - ผลดีต่อสังคมและประเทศชาติ

 - สิ่งที่นักเรียนสามารถนำไปประยุกต์ใช้ในการดำเนินชีวิต

 5. สมาชิกกลุ่มร่วมกันสรุปจากการวิเคราะห์ที่เป็นผลให้การเรียนรู้ความหลากหลายของสังคม วัฒนธรรมในภูมิภาคเอเชียตะวันออกเฉียงใต้ เป็นประโยชน์ต่อการอยู่ร่วมกัน และการปฏิบัติตนให้อยู่ในกฎระเบียบของสังคม

 6. นักเรียนร่วมกันเขียนผังความคิด วัฒนธรรมของสังคมในภูมิภาคเอเชียตะวันออกเฉียงใต้

 **ขั้นที่ 3 การเลือกและการตัดสินใจ**

 7. สมาชิกกลุ่มร่วมกันตัดสินใจอย่างมีเหตุผล ในการเลือกกิจกรรมที่เป็นประโยชน์ต่อสังคม เช่น

 - การปฏิบัติตนให้อยู่ในกฎระเบียบของสังคม

 - การให้ความร่วมมือกันในการทำงานส่วนรวม

 - การยอมรับในวัฒนธรรมของกันและกัน

 - การเข้าใจ การมีน้ำใจ แบ่งปัน เอื้อเฟื้อเผื่อแผ่

 **ขั้นที่ 4 การปฏิบัติ**

 8. สมาชิกในกลุ่มร่วมกันปฏิบัติกิจกรรมให้บรรลุเป้าหมายที่กำหนดไว้

 - การแสดงออกถึงความมีน้ำใจ การยอมรับฟังความคิดเห็นของสมาชิกในกลุ่ม

 **ขั้นสรุป**

 9. นักเรียนและครูร่วมกันสรุปแนวทางการอยู่ร่วมกันในสังคมที่หลากหลายวัฒนธรรมในภูมิภาคเอเชียตะวันออกเฉียงใต้อย่างสมานฉันท์ที่เป็นประโยชน์ต่อตนเอง สังคมและประเทศชาติ

 **กิจกรรมที่ 2 (กระบวนการสร้างความตระหนัก)**

 **ขั้นสังเกต**

 10. นักเรียนสังเกตสมาชิกในกลุ่มในการปฏิบัติกิจกรรมทางวัฒนธรรมที่หลากหลายของสังคมในภูมิภาคเอเชียตะวันออกเฉียงใต้

 **ขั้นการวิเคราะห์วิจารณ์**

 11. สมาชิกในกลุ่มร่วมกันอภิปรายในประเด็นต่อไปนี้

 - การเข้าร่วมกิจกรรมที่เป็นประโยชน์ในการส่งเสริมให้การปฏิบัติตนอยู่ร่วมกันในสังคมที่หลากหลายวัฒนธรรมให้มีความสมานฉันท์อย่างไรบ้าง

 - ผลจากการเข้าร่วมกิจกรรม ส่งผลดีให้กับตนเองและสังคมอย่างไร

 - นักเรียนได้แสดงความสมานฉันท์กับเพื่อน ๆ อย่างไรบ้าง

 - ข้อคิดที่ได้จากการเข้าร่วมกิจกรรมมีอะไรบ้าง สามารถนำไปประยุกต์ใช้อย่างไร

 12. ตัวแทนแต่ละกลุ่ม นำเสนอผลงานหน้าชั้น

 13. สมาชิกกลุ่ม ผู้ฟัง ตั้งคำถามในประเด็นที่สงสัย หรือแลกเปลี่ยนเรียนรู้ แสดงความคิดเห็นแตกต่าง กลุ่มผู้เสนอผลงานยอมรับฟังความคิดเห็นผู้อื่น และตอบคำถามในประเด็นที่สงสัยอย่างมีเหตุผล ครูตรวจสอบความถูกต้อง และให้ข้อเสนอแนะ

 **ขั้นสรุป**

 14. ครูและนักเรียนร่วมกันสรุปความสำคัญและความจำเป็นของการปรองดอง สมานฉันท์

 15. ครูมอบหมายให้นักเรียนทุกคน บันทึกพฤติกรรมของตนลงในสมุดบันทึกความดี ส่งครูผู้สอนตามกำหนดเวลา เพื่อให้ครูประเมินผลตามประเด็นดังต่อไปนี้

 - การมีส่วนร่วมในกิจกรรมต่าง ๆ

 - การแสดงความปรองดอง สมานฉันท์

 - ความเอื้อเฟื้อเผื่อแผ่

 - การแก้ปัญหา

**10. สื่อ / แหล่งเรียนรู้**

 1. แบบบันทึกความดี

 2. ภาพวัฒนธรรมของสังคมในภูมิภาคเอเชียตะวันออกเฉียงใต้